Sarajevo, 22.09.2017.

SREDSTVIMA INFORMISANJA

**SAOPŠTENJE ZA JAVNOST**

**Koalicija ,,Pod lupom“ posmatra prijevremene izbore za načelnika opštine Trnovo RS**

Koalicija za slobodne i poštene izbore ,,Pod lupom“ će posmatrati sva biračka mjesta na prijevremenim lokalnim izborima u opštini Trnovo RS, koji se od održavaju u nedjelju, 24. septembra.

Na ovim izborima će biti angažovano sedam građanskih, nestranačkih posmatrača Koalicije ,,Pod lupom“, koji će biti raspoređeni na 5 biračkih mjesta, u jedan mobilni tim i Opštinsku izbornu komisiju Trnovo RS.

Svojim angažmanom i tokom ovih prijevremenih izbora Koalicija želi spriječiti moguće zloupotrebe i prevare, osigurati poštovanje Izbornog zakona BiH, te zaštititi glasove birača.

Koalicija ,,Pod lupom“ poziva političke subjekte koji učestvuju na ovim izborima na poštovanje izborne šutnje koja počinje 24 sata prije otvaranja biračkih mjesta i traje sve do zatvaranja biračkih mjesta, a građane ohrabruje i poziva da izađu na izbore u što većem broju.

Građani uočene nepravilnosti neposredno prije izbornog dana i na sam izborni dan mogu prijaviti Koaliciji na broj telefona **060 340 4832**.

Podsjećamo da je Koalicija ,,Pod lupom“ do sad posmatrala Opšte izbore 2014. godine, Lokalne izbore 2016. godine, sedam prijevremenih izbora u sedam opština, te ponovoljene izbore u opštini Stolac. Izbori u Trnovu RS su jedanaesti u nizu koje Koalicija nadgleda da bi osigurala slobodne i poštene izbore, te ponudila Interresornoj radnoj grupi za izmjene izbornog zakonodavstva BiH jasno definisane preporuke za unapređenje izbornog zakonodavstva.

*Za sve dodatne informacije molimo Vas da se obratite koordinatorici za odnose s javnošću Koalicije „Pod lupom“ Jovani Kljajić putem elektronske pošte pr@podlupom.org ili telefona 033 268 160 i 065 252 016.*